**ПОЛИТИКА НА ФИТ ИНВЕСТ БЪЛГАРИЯ ЕООД ЗА ОБРАБОТВАНЕ И ЗАЩИТА НА ЛИЧНИТЕ ДАННИ**

**Информация за администратора на лични данни**

Ние от Фит Инвест България ЕООД, ЕИК 204479347, със седалище и адрес на управление в гр. гр. София, ул. Атанас Дуков No 32 , офис сграда ‘‘М плаза‘‘, ет.6 и адрес за кореспонденция: гр. София 1612, р-н Красно село, ул. Юнак No 11-13 (наричано по-долу „**Фит Инвест**”) администрираме Вашите лични данни, ако Вие сте физическо лице и попадате в някоя от следните категории:

* физически лица – посетители и клиенти на нашите вериги фитнес центрове – Next Level и Тop Fit, изброени на следните интернет страници [www.nextlevelclub.bg](http://www.nextlevelclub.bg) и [www.topfit.bg](http://www.topfit.bg)
* физически лица, които доброволно са предоставили свои лични данни за осъществяване на маркетинговата политика на Фит Инвест;
* физически лица, които са регистрирани в клиентските зони на някоя от нашите интернет страници [www.nextlevelclub.bg](http://www.nextlevelclub.bg) и [www.topfit.bg](http://www.topfit.bg);
* фитнес инструктори, предоставящи услуги във връзка с организирането и провеждането на групови занимания;
* представители или лица за контакт на юридически лица, сключили договори с Фит Инвест (напр. договори за продажба, услуги или др.);
* потребители, които са отправили въпрос, коментар или друго изявление до нас чрез попълване на формата за контакт на нашите интернет страници [www.nextlevelclub.bg](http://www.nextlevelclub.bg) и [www.topfit.bg](http://www.topfit.bg) или чрез нашите профили и фен страници в социалните мрежи;

Това означава, че Фит Инвест определя целите и средствата на обработване на лични данни.

Настоящата политика на Фит Инвест за обработване и защита на лични данни е израз на нашия ангажимент и отговорно отношение към защитата на Вашите личните данни, които споделяте с нас.

Полагаме всички усилия, за да осигурим законосъобразното обработване на Вашите лични данни в съответствие с приложимите разпоредби на българското право и правото на Европейския съюз, включително с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните с приложимите разпоредби на българското право и правото на Европейския съюз (наричан по-долу “ОРЗД”).

В настоящия документ можете да намерите информация за това, какви Ваши лични данни обработваме, за какви цели, на кого можем да разкрием данните Ви, както и какви са Вашите права, свързани със защитата на личните данни.

За целите на настоящия документ под „**Договор за предоставяне на спортни услуги**” следва да се разбира договор, сключен с Фит Инвест, по силата на който Вие имате право да ползвате спортни услуги в някой от нашите фитнес центрове за определен период, не по-кратък от месец, или за определен брой посещения на спортни занимания.

**За какви цели и на какво основание обработваме Вашите лични данни? За колко време съхраняваме Вашите лични данни?**

1. **Обработване на лични данни на посетителите на фитнес центровете.**
2. **лични данни, обработвани за целите на сключване и изпълнение на Договор за предоставяне на спортни услуги**

За да можете да се възползвате от нашите спортни услуги, Вие следва да сключите с Фит Инвест Договор за предоставяне на спортни услуги в нашите фитнес центрове. Можете да сключите такъв договор освен в нашите Фитнес центрове и чрез уеб сайта на Компанията, който Ви дава възможност за закупуване на абонамент онлайн.

За да можем да Ви издадем членска карта и да Ви предоставим заявените от Вас спортни услуги съгласно сключения между нас Договор за предоставяне на спортни услуги, ние можем да изискаме от Вас да ни предоставите определени лични данни, които са ни необходими за целите на сключването и изпълнението от наша страна на договора.

Предоставянето на личните данни е изцяло доброволно, но ако не желаете да ги предоставите, Вие няма да можете да сключите Договор за предоставяне на спортни услуги.

*Обхват на обработваните данни*

За да сключите Договор за предоставяне на спортни услуги в някой от нашите фитнес центрове, ние обработваме минимален набор от Ваши идентификационни данни. В зависимост от вида на договора, който сключвате с нас, обработваме лични данни в определен обем, необходим за изпълнението на договора, по който Вие сте страна, като във връзка с еднократно посещение или 30 дневен абонамент обработваме: първо име, фамилно име, имейл адрес и (ii) във връзка с други видове абонамент обработваме: първо име, фамилно име, имейл адрес, адрес за кореспонденция,

Освен това, за целите на сверяване на Вашата идентичност при използване на услугите, предоставяни от нашето дружество, ние обработваме Вашата снимка, която се прави на място от нашите рецепционисти, като предоставянето на снимката ни позволява да установим дали вашата Членска карта не се използва от друго лице, без да е необходимо да събираме Ваши допълнителни данни.

Освен по време на сключените Договори за предоставяне на спортни услуги, ние съхраняваме в нашата софтуерна система горепосочените данни и за срок до 6 месеца след прекратяването на последния Ви договор за спортни услуги с Фит Инвест, доколкото през това време не сте сключили нов Договор за предоставяне на спортни услуги. Целта на това съхранение е да Ви предоставим по-добро обслужване, да улесним процеса по сключването на Договорите за предоставяне на спортни услуги. По този начин няма да е необходимо да давате своите лични данни всеки път, когато сключвате отделен последващ Договор за предоставяне на спортни услуги. В същото време, с оглед защитата на Вашите интереси ние ограничаваме времето през което ще съхраняваме Вашите идентификационни данни единствено до периода, в който е вероятно след временно прекъсване да възстановите посещенията си в нашите фитнес центрове.

*Месторабота*

Предвид възможността за сключване на промоционални Договори за предоставяне на спортни услуги със служители на определени работодатели, сключили договори с нас, ние можем да поискаме от Вас да удостоверите Вашата месторабота и правото Ви да се възползвате от промоционалните условия в качеството Ви на служител на определен работодател.

*Данни, свързани с посещенията във фитнес центровете*

Предвид факта, че всеки сключен Договор за предоставяне на спортни услуги се отнася до вид спортно занимание в конкретен фитнес център, в рамките на изпълнението на договора ние получаваме най-обща информация за вашите спортни предпочитания и това къде и кога спортувате. Тоест, за целите на изпълнението на сключените Договори за предоставяне на спортни услуги, ние разполагаме с информация например за кой от нашите фитнес центрове притежавате абонаментна карта, дали абонаментът важи за фитнес услуги или за посещение на групови занимания, както и по кое време от денонощието се провежда използваната от Вас спортна услуга.

Тъй като в зависимост от Вашия абонамент трябва да Ви предоставим конкретна спортна услуга в даден фитнес център и в определено време, споменатите лични данни се използват единствено за да можем да изпълним нашите договорни задължения и за да Ви осигурим достъп до съответното занимание, за което сте заплатили абонамент.

*Данни за банкови карти и сметки*

Когато извършвате плащане с банкова карта за закупена абонаментна карта, ние обработваме данните за тази банкова карта и свързаната с нея банкова сметка, за да можем да обработим плащането Ви и да Ви предоставим заплатената услуга.

*Цели на обработване*

Описаните по-горе лични данни са ни необходими, за да можем да сключим и да изпълним нашите задължения по сключените с Вас Договори за предоставяне на спортни услуги в нашите фитнес центрове. Предоставените от Вас лични данни се обработват по-конкретно за следните цели:

* сключване на Договори за предоставяне на спортни услуги;
* издаване на членски карти;
* осигуряване на достъп на посетителите, притежатели на членски карти, за съответните спортни занимания и спортни центрове, за които е сключен съответен договор;
* изпълнение на нашите задължения за предоставяне на спортните услуги, за които са издадени членски карти;
* онлайн заявяване и плащане и сключване на Договор за предоставяне на спортни услуги;
* обработване на плащанията на цената за членските карти, извършени чрез банкови карти.

* установяване на Вашатасамоличност при използване на предоставяните от дружеството услуги и най-вече за улесняване на проверката Ви на входа на спортните обекти (входа на Членове на клубовете, на които е предоставена карта за абонамент).

*Основание за обработване*

Правното основание , на което обработваме гореописаните лични данни, е сключването и изпълнението на договора между Вас и Фит Инвест България ЕООД за абонаментно предоставяне на спортни услуги (чл.6 т.1 буква “б” от ОРЗД).

Основанието за съхранение на Ваши идентификационни данни след прекратяването на последния Ви договор с Фит Инвест се извършва въз основа на легитимните интереси на Фит Инвест да Ви предложи по-добро обслужване, да улесни процеса по сключване на отделни Договори за предоставяне на спортни услуги и по този начин да повиши качеството на предоставяните услуги (чл.6 т.1 буква “е” от ОРЗД).

Правното основание за обработване на Вашата снимка също е въз основа на наш легитимен интерес (чл.6 т.1 буква “е” от ОРЗД) във връзка с установяване на Вашата самоличност при използване на предоставяните от дружеството услуги и най-вече за улесняване на проверката Ви на входа на спортните обекти (входа на Членове на клубовете, на които е предоставена карта за абонамент.

Основанието за обработване на данните за издаване на фактура за полученото плащане е спазването на нашите законови задължения съгласно данъчното законодателство (чл.6 т.1 буква “в” от ОРЗД).

*Срок за съхранение*

След прекратяването на Вашия договор за предоставяне на спортни услуги, Вашите идентификационни данни, както и данните за контакт се съхраняват от нас в нашата електронна база данни с клиенти за период от 6 месеца след прекратяването на вашия последен договор с Фит Инвест, при положение че междувременно не е сключен нов Договор за предоставяне на спортни услуги. Това се прави с цел улеснено и по-бързо сключване на следващ договор и по-бързо издаване на членски карти и фактури за извършени от Вас покупки. По този начин, при сключването от Вас на нов Договор за спортни услуги, с оглед Вашето по-добро обслужване и удобство, ние няма да събираме повторно Вашата лична информация, а ще използваме първоначално предоставените от Вас данни. След изтичането на описания по-горе срок от 6 месеца, всички Ваши лични данни се изтриват от нашите софтуерни и електронни системи.

Личните данни, които сте предоставили, чрез попълването на декларации за съгласие с общи условия и уведомяване за настоящата политика за защита на личните данни, биват съхранявани на хартиения носител на съответната декларация и за по-дълъг период, посочен по-долу в раздела относно личните данни, обработвани на основание защитата на легитимните интереси на Фит Инвест.

Личните Ви данни относно извършените от Вас плащания с банкови карти, които са необходими да изпълним нашите законови задължения съгласно данъчното и счетоводно законодателство, могат да бъдат съхранявани за максималния срок от 10 години, установен в данъчното и счетоводното законодателство.

Всяка от останалите групи от гореописаните лични данни се обработва единствено за целите на изпълнение на Договора за предоставяне на спортни услуги. Следователно, личните Ви данни се съхраняват до прекратяването на договора след което данните биват изтривани.

1. **лични данни, обработвани въз основа на Ваше съгласие за изпращане на електронен бюлетин и за други маркетингови активности за маркетингови цели**

За да можете да получавате информация относно наши текущи оферти и промоции, нови продукти и услуги и специални предложения, Вие можете да се абонирате за получаването на електронен бюлетин от нас. За целта е необходимо да ни предоставите адреса на Вашата електронна поща в процеса на сключване на Договор за предоставяне на спортни услуги или на по-късен етап. Ако се абонирате, ние ще обработваме вашия имейл адрес с цел да ви изпращаме електронния ни бюлетин. Също така, в процеса на сключване на Договор за предоставяне на спортни услуги, по Ваше желание можете да предоставите своя телефонен номер, който да се използва при организирането на специални маркетингови събития.

Информацията за вашата електронна поща и телефонен номер се обработва въз основа на Вашето съгласие, дадено чрез попълването на декларация за съгласие в нашите фитнес центрове или чрез даването на съгласие за използване на тези Ваши лични данни при създаването на електронен профил на някоя от нашите интернет страници.

Личните данни, обработвани за целите на изпращане на електронен бюлетин, се обработват, докато не се отпишете от получаването на бюлетина чрез отваряне на електронната връзка (линка) за отписване, наличен в електронните съобщения, които Ви изпращаме.

Също така, можете да оттеглите Вашето съгласие за изпращане на информация относно текущи оферти и промоции, нови продукти и специални оферти, като се свържете с нас по посочения по-долу начин.

Също така, за целите на промотиране и рекламиране на нашите услуги и продукти, ние можем да организираме различни игри, томболи и други маркетингови активности. За целите на участието Ви в тези активности Вие може да ни предоставите различни Ваши лични идентификационни лични данни и данни за контакт, които ние ще използваме, за да ви идентифицираме, да проверим дали отговаряте на условията на играта/промоцията, за да изтеглим печеливш участник, да публикуваме имената на печелившите участници и да изпратим наградите на печелившите участници.

Ние ще обработваме тези данни въз основа на Вашето съгласие, дадено чрез участието Ви в съответната промоционална активност съгласно нейните правила и общи условия. Данните на участниците в промоционалните активности ще бъдат изтрити 6 месеца след края на обявена игра и изпращането на наградите на печелившите участници.

Предоставянето на описаните лични данни е изцяло доброволно. Ако не желаете да ни предоставите Вашите данни, обаче, Вие няма да можете да получавате нашия електронен бюлетин или да участвате в съответните маркетингови активности.

Обща информация за Вашите спортни предпочитания, кога и къде практикувате спортните занимания в нашите обекти, обработваме с цел извършване на анализ и получаване на статистика за маркетингови цели (впоследствие, на база на тази информация, можем да изготвим оферти, предназначени за Вас). Правното основание за този вид обработка е наш законен интерес (Чл.6 т.1, буква “e” от ОРЗД), касаещ подобряване на качеството на спортните услуги и развиването на продукти и услуги, предлагани то нас, както и за целите на директния маркетинг. Независимо от това, изпращането на персонална оферта по имейл, чрез телефонно обаждане – по съответния избран от Вас начин – се осъществява на база на предоставено съгласие (посочено по-горе), което можете да оттеглите във всеки един момент.

1. **лични данни, свързани с осъществяването на видеонаблюдение във фитнес центровете**

*Видове лични данни*

Нашите фитнес центрове са оборудвани с ограничен брой камери за видеонаблюдение. Чрез записите от инсталираните камери ние можем да обработваме Ваши изображения от видеонаблюдението и видеозаснемането.

*Цели и основание за обработка*

Целта на видеонаблюдението е осъществяването на охрана на нашите фитнес центрове, както и опазване на нашето и Вашето имущество и осигуряване на реда и сигурността във фитнес центровете.

Ние обработваме Вашите лични данни, свързани с осъществяваното видеонаблюдение, на основание защита на нашия легитимен интерес да охраним търговските си обекти и реда в тях и да запазим от незаконни посегателства нашето и Вашето имущество (Чл.6 т.1, буква “e” от ОРЗД).

За да гарантираме, че защитата на легитимните ни интереси не взема превес пред Ваши интереси, основни права и свободи, които изискват защита на личните данни, ние сме предприели редица мерки и гаранции, които включват например поставянето на камери за видеонаблюдение на ограничен брой места в търговските ни обекти. В тази връзка, видеокамерите са поставени единствено на входовете на фитнес центровете, над рецепциите, над входовете на залите за групови занимания, както и над входовете на съблекалните (без видимост към самите съблекални), с цел, при необходимост, да бъдат идентифицирани лица, осъществили неоторизиран достъп или посегнали на наше или Ваше имущество.

Част от другите предприети гаранции са поставяне на видно място на ясно различими знаци, уведомяващи Ви за осъществяваното видеонаблюдение и това къде можете да се запознаете с настоящата Политика; използване на настройки на камерите (обхванат периметър, ъгъл на заснемане, мащаб на увеличение на картината), които да ограничат ненужното смущаване и неприкосновеността на личния Ви живот. Освен това гарантираме, че само ограничен кръг наши служители имат достъп до записите от видеонаблюдението, данните не се разкриват на трети лица, както и че видеозаписите се отварят и проверяват единствено при възникването на събитие, изискващо техния анализ.

. Само в случай на установено нарушение или инцидент записите могат да се съхраняват до приключване на производството по случая, но не повече от три години от датата на записа.

1. **лични данни, обработвани за целите на** **спазване на наши законови задължения**

Когато сключите Договор за предоставяне на спортни услуги или закупите продукт от нас, за нас възникват някои законови задължения. За да ги спазим, ние трябва да обработим Ваши лични данни, включващи например Вашите идентификационни данни, данни за контакт и друга информация, предоставена ни от Вас.

Така например, може да обработваме Ваши лични данни за целите на издаване на фактура и спазване на задълженията ни като доставчик по смисъла на Закона за данъка върху добавената стойност. Освен това съгласно приложимото счетоводно и данъчно законодателство ние сме задължени да осчетоводим издадената фактура и да я отразим в нашите счетоводни и данъчни регистри.

Вашите данни могат да се обработват и за изпълнение на наши задължения съгласно приложимото потребителско право – например при предявяване на рекламации, отказ от сключен договор, връщане на закупени продукти и възстановяване на тяхната стойност, разрешаване на потребителски спорове, изпращане на уведомление за изменение на общите условия за предоставяне на спортни услуги и други подобни.

Основанието, на което обработваме тези лични данни, е именно изпълнение на задължения, предвидени в закона (Чл.6 т.1, буква “в” от ОРЗД).

Личните Ви данни, обработвани за целите на издаване на фактури и изпълнение на други наши законови задължения съгласно данъчното, счетоводното, потребителското и други закони, могат да бъдат съхранявани за максималния законоустановен срок от 10 години.

1. **лични данни, обработвани за целите на наши легитимни интереси**

Ние можем да обработваме Ваши идентификационни данни, подписани от Вас писмени декларации и съгласия, данни за извършени от Вас поръчки и покупки в нашите фитнес центрове, данни за извършени от Вас плащания, данни за изпратени от Вас въпроси, оплаквания и други подобни, за да можем да се защитим в случай на предявени от Вас правни претенции срещу нас.

Също така можем да обработваме Вашите идентификационни данни с цел включването Ви в нашата електронна база данни с клиенти с цел улеснено и по-бързо и лесно сключване на Договори за предоставяне на спортни услуги, както и издаване на членски карти и фактури за извършени от Вас покупки във всеки от нашите фитнес центрове.

Ние ще обработваме тези лични данни само ако пред нашия легитимен интерес нямат преимущество Ваши интереси, основни права и свободи, които изискват защита на личните данни.

Основанието за обработване на данните Ви е защитата на нашия легитимен интерес да се защитим при евентуални правни претенции, както и да поддържаме база данни с данни на нашите клиенти с цел бързо и лесно сключване на Договори за предоставяне на спортни услуги, както и издаване на членски карти и фактури.

Данните, обработвани с цел защита от правни претенции (като например писмени декларации и съгласия), ще бъдат съхранявани от нас до изтичане на 5-годишния давностен срок за предявяване на правни претенции съгласно Закона за задълженията и договорите. До тях ще имат достъп единствено ограничен брой служители на Фит Инвест, които ще имат право да ги достъпват само при възникване на правен спор.

Както беше описано по-горе, Вашите идентификационни данни, включени в нашите бази данни с клиенти, ще бъдат съхранявани от нас за период от 6 месеца след прекратяването на последния Ваш Договор за предоставяне на спортни услуги, при положение че през този 6 месечен период Вие не сте сключили нов Договор за предоставяне на спортни услуги.

1. **Лични данни, обработвани при регистрирането на профил в някоя от нашите онлайн клиентски зони и използването на функционалностите на профила.**

Използваните от нас интернет страници [www.nextlevelclub.bg](http://www.nextlevelclub.bg) и [www.topfit.bg](http://www.topfit.bg) дават възможност за създаването на профили в клиентски зони, които позволяват използването на функционалности като възможност за онлайн сключване на Договор за предоставяне на спортни услуги и онлайн резервация за посещение на групово занимание.

*Създаване на профил в някоя от клиентските зони.*

Създаването на електронен профил в клиентската зона на фитнес клубове „Топ Фит” е възможно чрез попълването на онлайн регистрационна форма, която съдържа задължителни полета, отбелязани като такива.

Профил в клиентската зона на фитнес клубовете „Next Level” може да бъде създаден по електронен път чрез сключването на онлайн на Договор за предоставяне на спортни услуги.Клиентите на фитнес клубове „Next Level”,които са сключили Договор за предоставяне на спортни услуги на място - на рецепциите на фитнес клубове „Next Level”, както и притежателите на карти „MultiSport”, посещаващи фитнес клубове „Next Level”, могат да получат профил в клиентската зона на „Next Level”, след като изявят желание за това на рецепциите на фитнес клубовете „Next Level”.

*Обработване на личните данни, предоставени за създаването на профил в някоя от клиентските зони*

За да създадем профил в някоя от нашите клиентски зони, ние следва да получим Ваши идентификационни данни и електронна поща. Те се използват за поддържане на електронния Ви профил, както и за целите на изпращане на електронни съобщения от нас във връзка с Вашия профил (например съобщения за регистрация на профил, съобщения при възстановяване или промяна на парола и други подобни) или във връзка с използването на функционалности на Вашия електронен профил (например съобщения, потвърждаващи сключване на Договор за предоставяне на спортни услуги, съобщения, потвърждаващи запазване на посещение за групово занимание и други подобни).

Данните, които събираме при използването на функционалността за онлайн сключване на Договор за предоставяне на спортни услуги съвпадат с личните данни, описани по-горе в настоящата Политика, необходими за сключване на Договор за предоставяне на спортни услуги на място в нашите фитнес центрове. Единствената разлика е, че в този случай обаче те се предоставят по електронен път. Основанията и целите за обработването на данните, необходими за Договор за предоставяне на спортни услуги, както и сроковете за тяхното съхранение са разгледани в точка 1 от настоящата Политика, раздел „*а) лични данни, обработвани за целите на сключване и изпълнение на Договор за предоставяне на спортни услуги*”.

*Лични данни, обработвани при онлайн запазване на посещение за групово занимание*

В случай че се възползвате от възможността да заявите по електронен път посещение на групово занимание в някой от нашите фитнес центрове, поради естеството на самата услуга, ние получаваме най-обща информация за вашите спортни предпочитания и това къде и кога спортувате.

Споменатите лични данни се използват за да можем да изпълним нашето задължение да Ви предоставим възможност да посетите дадено спортно занимание в даден фитнес център и в определено време.

*Основание за обработване*

Правното основание, на което обработваме личните Ви данни за целите на създаването и администрирането на електронен профил, е Вашето съгласие, дадено чрез попълването на формата за регистрация или формата за онлайн сключване на договор за предоставяне на спортни услуги (Чл.6 т.1, буква “а” от ОРЗД).

Данните, получени във връзка с онлайн сключване на Договор за предоставяне на спортни услуги и във връзка с онлайн запазване на посещение за групово занимание, се обработват за сключването и изпълнението от наша страна на Договор за предоставяне на спортни услуги и договора за онлайн запазване на посещение за групово занимание, сключени между Вас и Фит Инвест България ЕООД (Чл.6 т.1, буква “б” от ОРЗД).

Предоставянето на лични данни е изцяло доброволно. Въпреки това, ако Вие не предоставите споменатите лични данни, няма да можете да регистрирате и използвате онлайн профил на нашите интернет страници, а ние няма да сме в състояние да Ви предоставим услугата по онлайн сключване на Договор за предоставяне на спортни услуги или по запазване на посещение за групово занимание. Разбира се, Вие можете да използвате спортните ни услуги чрез заплащане на еднократна такса за посещение на място във всеки от фитнес центровете ни.

*Срок за съхранение*

Вашите лични данни, предоставени при регистрирането на профил в някоя от нашите интернет страници, ще бъдат съхранявани от нас за целия период на поддържане на Вашата регистрация.

Данните за запазване на посещение за групово занимание се заличават след провеждането на съответното групово занимание.

Сроковете за съхраняване на данните във връзка с Договори за предоставяне на спортни услуги се съхраняват за периодите, описани в раздела, отнасящ се до сключване и изпълнение на Договор за предоставяне на спортни услуги.

1. **Обработване на лични данни на представители или лица за контакт на юридически лица – наши търговски партньори.**

Ако Вие сте представител или лице за контакт на наш доставчик на стоки или услуги или друг наш търговски партньор – юридическо лице, то ние можем да обработваме ограничен кръг Ваши идентификационни лични данни и данни за контакт за следните цели:

* сключване на договор с Вас като представител на юридическото лице;
* осъществяване на контакт с Вас във връзка с изпълнението на сключения договор;
* защита при правни претенции и събиране на дългове от наша страна;
* включването на представляваното от Вас юридическо лице в нашата електронна база данни с партньори с цел улеснено и по-бързо издаване на фактури.

Ние обработваме Вашите лични данни на основание сключването и изпълнението на договора между представляваното от Вас дружество и Фит Инвест България ЕООД, както и за целите на нашия легитимен интерес да осъществяваме контакт с нашите контрагенти във връзка с изпълнението на сключените от нас договори и да предявим правни претенции или да се защитим срещу такива във връзка с извършени покупки, доставки на услуги, плащания и др.

Вашите данни, обработвани за целите на издаване на фактури и изпълнение на други наши законови задължения съгласно данъчните, счетоводните, потребителските и други закони, могат да бъдат съхранявани за максималния десетгодишен срок, установен от Закона за счетоводството, Закона за данък върху добавената стойност и Данъчно-осигурителния процесуален кодекс.

Данните Ви за контакт като представител или лице за контакт с представляваното от Вас юридическо лице могат да се съхраняват в нашата клиентска база данни до прекратяването на договорните и търговски отношения със съответния търговски партньор.

1. **Лични данни, обработвани за целите на сключване и изпълнение на договори с външни фитнес инструктори.**

*Лични данни, обработвани на основание сключен договор или спазване на законово задължение*

В случай че сте фитнес инструктор, който е сключил договор с Фит Инвест за предоставяне на услуга по провеждане на групово занимание в някой от нашите фитнес клубове, то ние обработваме следните Ваши данни:

* идентификационни данни;
* данни за контакт;
* данни за Вашите професионални умения и професионален опит;
* данни относно Вашия график на провеждане на групови занимания;
* данни относно Вашите банкови сметки.

Ние обработваме изброените лични данни на основание сключването и изпълнението на договора между Вас и Фит Инвест България ЕООД, както и за целите на нашия легитимен интерес да предявим правни претенции или да се защитим срещу такива. Част от данните Ви се обработват и на основание спазване на наши законови задължения за удържане на задължителни здравни и социални осигуровки и данъци и издаване на документи съгласно приложимото счетоводно и данъчно законодателство.

Вашите данни, обработвани за целите на спазване на наши законови задължения съгласно данъчните и счетоводните закони, могат да бъдат съхранявани за максималния десетгодишен срок, установен от Закона за счетоводството, Закона за данък върху добавената стойност и Данъчно-осигурителния процесуален кодекс.

Данните Ви, обработвани за целите на изпълнение на сключения с нас договор, могат да се съхраняват в нашата база данни до прекратяването на сключения договор.

*Лични данни, обработвани въз основа на съгласие*

Фит Инвест може да поиска Вашето съгласие за публикуване на Ваша снимка и кратко описание на Вашата професионална дейност на интернет страниците на Фит Инвест.

Целта за този вид обработка е реклама на Вашата дейност като фитнес инструктор, както и реклама на спортните занимания в нашите фитнес клубове. Обработката на тези лични данни се основава на Вашето съгласие. При липса на такова или неговото оттегляне ние не обработваме гореописаните данни.

Вашите снимка и описание на професионалната дейност се публикуват на интернет страниците на Фит Инвест за времето през което Вие се намирате в договорни отношения с Фит Инвест или докато оттеглите даденото съгласие.

1. **Данни, обработвани за целите на изпращане на отговор на въпроси, публикуване на коментари и други изявления до нас.**

Вие можете да ни изпращате въпроси и запитвания чрез попълване на формата за контакт в секцията за контакт на нашите интернет страници, както и чрез нашите профили и фен страници в социалните мрежи. За да можем да Ви идентифицираме и да ви изпратим нашия отговор или да публикуваме Вашия коментар, ние обработваме Ваши идентификационни данни (имена) и данни за контакт (телефон и електронна поща).

Ние обработваме Вашите лични данни, предоставени ни при изпращането на въпроси и други изявления до нас, на основание на Вашето съгласие, дадено чрез попълването и изпращането на формата за контакт на нашите интернет страници или чрез нашите фен страници и профили в социалните мрежи (Facebook, Twitter, Instagram, Google +, YouTube и други) – Чл. 6 т. 1 буква “а” от ОРЗД. Обработването на Вашите лични данни от нас е отделно и различно от обработването на данните Ви от администраторите на съответните социални мрежи за целите и на основанията, определени от тях.

Попълването на формата за контакт, изпращането до нас и публикуването от Вас на въпроси, запитвания и коментари е изцяло доброволно, но ако не желаете да ни предоставите Вашите лични данни, Вие няма да можете да отправите запитването си до нас.

Личните Ви данни, обработвани за целите на изпращане на отговор на въпроси, запитвания и други изявления до нас и за целите на публикуване на Ваши коментари на наши профили и фен страници в социалните мрежи, ще бъдат съхранявани от нас за период от 1 година след изпращането на отговор от наша страна, съответно от публикуването на коментара.

1. **Данни, събирани чрез „бисквитки”.**

Ние можем да анализираме използването на нашите интернет страници [www.nextlevelclub.bg](http://www.nextlevelclub.bg) и [www.topfit.bg](http://www.topfit.bg) чрез т. нар. „бисквитки”, посредством които ние събираме информация за устройството или устройствата, които използвате или сте използвали за достъп до нашите интернет страници (напр. марка и модел на Вашето устройство, операционна система, браузър или IP адрес), както и по какъв начин използвате интернет страниците. Ние не събираме вашите имейли, имена или друга персонална информация, не събираме и не осъществяваме достъп до информация относно посещавани от вас сайтове, различни от нашите интернет страници, или до друга информация, която не е описана в настоящата Политика.

Тази информация се обработва въз основа на Вашето съгласие за използване на бисквитки. Повече информация за използването на бисквитки можете да намерите в нашата Политика за бисквитките, налична на следните интернет страници: страници [www.nextlevelclub.bg](http://www.nextlevelclub.bg) и [www.topfit.bg](http://www.topfit.bg)

**На кого можем да разкрием Вашите лични данни и къде се съхраняват те?**

Ние работим с партньори и доставчици, които могат да обработват Вашите лични данни като самостоятелни администратори на лични данни или да действат от наше име в качеството на обработващи личните данни. Ние разкриваме на тези получатели само тези Ваши лични данни, които са минимално необходими за изпълнението на съответната услуга. Освен това, когато разкриваме данните Ви на обработващи личните данни от наше име, ние предприемаме всички необходими мерки да гарантираме, че Вашите данни ще се обработват при спазване на всички законови изисквания и че обработващият личните данни е предприел необходимите технически и организационни мерки за защитата на данните.

Лицата, на които можем да разкрием Ваши лични данни, включват доставчици на платежни услуги, които ще обработват плащането Ви за сключените Договори за предоставяне на спортни услуги и други продукти, доставчици на ИТ и хостинг услуги, които поддържат нашите интернет страници, доставчици на куриерски услуги и други подобни.

Също така, можем да разкрием част от данните Ви на наши доставчици на счетоводни услуги за целите на отразяването на издадените фактури и други счетоводни документи в счетоводните ни регистри.

При поискване от държавни органи по реда на приложимото законодателство (например НАП, Комисията за защита на потребителите, съдилища и други) за нас може да възникне законово задължение да разкрием Ваши лични данни на тези публични органи.

В допълнение, Фит Инвест е част от мултинационална група – Бенефит Системс Груп, поради което Ваши лични данни може да бъдат споделени от компаниите, принадлежащи към международния сегмент (списъкът с компаниите е достъпен на следния адрес: <https://www.benefitsystems.pl/en/about-us/list-of-subsidiaries-and-associates-benefit-system-group/>). Споделянето на Ваши лични данни от Фит Инвест в тази връзка се извършва само при изрична необходимост и само с упълномощени служители/колеги от Бенефит Системс Груп – международния сегмент, за изпълнение на техните работни задължения. Причините за това могат да бъдат: осигуряване на административни, управленски и други услуги от компаниите от групата към нас, напр. ИТ поддръжка на някои софтуерни системи, които използваме, или мониторинг на дейността на българската компания от едноличния собственик на капитала за целите на анализ и планиране на търговската стратегия на българската компания;

Данните, които събираме и обработваме се съхраняват в рамките на Европейското икономическо пространство.

**Какви са Вашите права във връзка със защитата на личните Ви данни?**

* **Право на достъп**

Имате право да поискате от нас потвърждение дали обработваме Ваши лични и ако това е така, да получите достъп до тези данни и информация относно целите на обработване, сроковете и получателите на лични данни. Ние ще Ви осигурим безплатен достъп до Вашите данни, а при поискване от Вас ще Ви предоставим и копие от данните.

* **Право на коригиране**

Имате право да поискате корекция на неточност в личните Ви данни или допълване на непълни лични данни.

* **Право на изтриване (право „да бъдеш забравен”)**

Имате право да поискате да изтрием свързани с Вас лични данни, които повече не са необходими за целите, за които са били събрани, или по отношение на които сте оттеглили своето съгласие за обработване или сте упражнили правото си на възражение срещу обработването. При определени законово уредени случаи можем да откажем да заличим личните Ви данни.

* **Право на ограничаване на обработването**

В определени случаи можете да поискате от нас да ограничим обработването на личните Ви данни, като в този случай те ще бъдат само съхранявани, но не и обработвани по друг начин.

* **Право на преносимост на данните**

Имате право да получите данните, които обработваме за Вас, в структуриран, широко използван и пригоден за машинно четене формат, както и да ги прехвърлите на друг администратор.

* **Право на възражение срещу обработването**

Имате право да възразите срещу обработването на личните Ви данни за целите на директния маркетинг Ако направите такова възражение, ние ще прекратим използването им за целите на директния маркетинг.

* **Право на оттегляне на съгласието**

В случай, че обработваме Вашите лични данни въз основа на дадено съгласие, то имате право да оттеглите Вашето съгласие за обработване на личните Ви данни по всяко време, без това да засяга законосъобразността на обработването въз основа на съгласие, преди то да бъде оттеглено.

* **Право на жалба**

Имате право да подадете жалба до Комисията за защита на личните данни, ако смятате, че е налице нарушение на приложимото законодателство в областта на защитата на личните данни.

**Контакт с нас**

Можете да се свържете с нас по всички въпроси относно обработването на Вашите лични данни, включително във връзка с упражняването на Вашите права, описани в настоящата Политика, по един от следните начини:

По пощата – на адрес: гр. София, ул. Атанас Дуков 32 , офис сграда ‘‘М плаза‘‘, ет.6, гр. София 1612, р-н Красно село, ул. Юнак No 11-13

По имейл – на следния имейл адрес: [info@nextlevelclub.bg](mailto:info@nextlevelclub.bg), i[nfo@topfit.bg](mailto:nfo@topfit.bg)

По телефона – на телефон 0884 584 448, 0878 357 485

Чрез контактната форма на нашия уебсайт – на адрес http://www.topfit.bg/bg/3/kontakti.htm

За да упражните Вашите права, свързани със защитата на личните данни, е достатъчно да ни изпратите изявление, което следва да съдържа най-малко:

* Вашето име, адрес и други идентификационни данни, които да ни позволят да Ви идентифицираме по еднозначен начин;
* Описание на искането Ви;
* Предпочитана форма на комуникация.

Настоящата политика на Фит Инвест България ЕООД за обработване и защита на личните данни е приета на 26.05.2018г., променена на 23.08.2020 г.